URDHËR
Nr. 168, datë 13.3.2026

PËR ZËVENDËSIMIN E PËRKOHSHËM PËR NËNSHKRIMIN E DOKUMENTEVE NË EMËR TË SEKRETARIT TË PËRGJITHSHËM

Në mbështetje të neneve 28, 29 të ligjit nr. 44/2015, “Kodi i Procedurave Administrative i Republikës së Shqipërisë”, të pikës 3 të nenit 15 të ligjit nr. 90/2012, datë 27.9.2012, “Për organizimin dhe funksionimin e administratës shtetërore”,

URDHËROJ:

1. Z. Alqi Kushi, drejtor i përgjithshëm i Drejtorisë së Inovacionit dhe Teknologjisë, që në mungesë dhe me porosi, të zëvendësojë për nënshkrimin e korrespodencave të përditshme shkresore, që janë kompetencë e Sekretarit të Përgjithshëm të Ministrisë së Ekonomisë dhe Inovacionit.
2. Gjatë periudhës së zëvendësimit të shqyrtojë dhe të miratojë çdo akt që kalon nëpërmjet sistemit e-Aktet, në emër dhe për llogari të Sekretarit të Përgjithshëm të Ministrisë së Ekonomisë dhe Inovacionit.
3. Gjatë periudhës së zëvendësimit të nënshkruajë elektronikisht, në emër dhe për llogari të Sekretarit të Përgjithshëm të Ministrisë Ekonomisë dhe Inovacionit, në sistemin AFMIS dhe miratimin në sistemin SIFQ.
4. Periudha e zëvendësimit është e vlefshme për periudhën 16.3.2026 deri më 20.3.2026.
5. Ngarkohet drejtori i përgjithshëm i Drejtorisë së Përgjithshme të Inovacionit dhe Teknologjisë, z. Alqi Kushi për zbatimin e këtij urdhri, si dhe sektori i Arkiv-Protokollit për komunikimin e tij.

